पाएं अपने शहर की ताज़ा ख़बरें और फ्री ई-पेपरडाउनलोड करें
सिविल अस्पताल में ऑक्सीजन कंसंट्रेटर प्लांट की टेस्टिंग शुरू हो गई है। डीसी डॉ. प्रियंका सोनी ने सीएमओ डॉ. रतना भारती के साथ प्लांट का निरीक्षण किया। इस दौरान ऑक्सीजन का उत्पादन हो रहा था। दो कंसंट्रेटर एयर लेकर नमी दूर करने वाले उपकरण में भेजते हैं, जहां से ऑक्सीजन टैंक में स्टोर होती हैं।
टेस्टिंग के दौरान टैंक में इकट्ठी ऑक्सीजन का सैंपल टेस्ट होगा जिसमें गुणवत्ता 97 फीसद मिलने पर उत्पादन व सप्लाई शुरू होगी। इससे सिविल अस्पताल को 40 सिलेंडर यानी 2.80 लाख लीटर ऑक्सीजन मिलेगी। आइसोलेशन सहित अन्य वार्ड संचालन में ऑक्सीजन की कमी नहीं रहेगी। इस दौरान डीसी डॉ. प्रियंंका सोनी ने कहा कि हालात ठीक हैं।
अन्य जिलों की तुलना में हिसार में काफी संख्या में बेड्स उपलब्ध हैं। उन्होंने कहा कि जिले में कोरोना प्रबंधन के कार्य के लिए एचसीएस स्तर के अधिकारियों की जिम्मेवारियां लगाई हैं।
गुहार, मेरे दादा डिस्चार्ज होने वाले हैं, दादी को बेड दिलवा दो
डीसी डॉ. प्रियंंका सोनी जब ऑक्सीजन प्लांट का निरीक्षण कर रहीं थी, तब बाहर कार में अपनी कोरोना संक्रमित दादी को लेकर युवक आया था। उसने सीएमओ को रोका और बताया कि गाड़ी में दादी हैं। इनका ऑक्सीजन लेवल काफी कम है। मेरे दादा आइसोलेशन वार्ड में दाखिल हैं। वे ठीक हैं और उन्हें छुट्टी मिल रही है। उनकी जगह मेरी दादी को दाखिल करवा दो। सीएमओ ने कहा कि पता करवाते हैं। इसके बाद जैसे-तैसे वार्ड में बेड्स का बंदाेबस्त हुआ और वृद्धा काे दाखिल करके ऑक्सीजन लगाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn